اویان نیوز: اوکراین ، کیریمدا حکومت بینالارینین روس کؤکنلیلر الینه کئچمهسینین آردیندان، اوردویا ” ان قیسا زاماندا ساواشا حاضیر اول ” تعلیماتی وئردی، بوتون احتیاطلار عسگره چاغیریلدی.
اوکراین گوونلیک شوراسی، آمریکا و اینگیلترهدن کؤمک ایستهدی، اوردویا دا انرژی تاسیسلرینده تدبیرلری آرتیرما تعلیماتی وئردی.
اوکراین پارلامنتی، آلدیغی قراردا، نوکلئر تاسیسلرین گوونلیگی اوچون کؤمک و بین الخالق موشاهیدچی چاغیریس ائتدی.
بو آرادا روس بلگورود بؤلگهسی اوستانداری، بعضی سیلاحلی قروپلارین موسکوا- کیریم یولونو کسمهیه چالیشدیقلارینی بیلدیردی.
کیریمدا حکومت بینالاری ایله هاوا ساحهلرینده، اونیفورمالاریندا بیر بایراق ایشارهسی اولمایان قروپلارین ایشغالی آلتیندا. کرملین هله، روس دانیشان بو قروپلارین روس نیظامی اولدوغونو تصدیقلمهییب.
سیواستوپولدکی روس دنیز پایگاهیندان باشکند “آغ مسجیده” ده یوزلرله عسگرین گؤندردیغی گلن خبرلر آراسیندا.
اوکراینین شرقینده ده روس کؤکنلیلر، کیئوده تانیمادیقلارینی اعلان ائدن گؤستریلر تشکیل ائدیر.
دونتسک، خارکوو، اودئسا کیمی شهرلرده روسیا یانلیلاری حکومت بینالارینا روسیا بایراقلاری آسدی.
سواستوپول و دونتسکده یئرلی ایداره ائتمه، کیئوده تانیمادیغینی اعلان ائتدی، دونتسک آلیاسکا مجلیسی بؤلگهنین ایستاتوسو ایله باغلی رفراندوما گئتمه قراری آلدی.
هارکوودا مینلرله آدام یئرلی ایداره ائتمه بیناسینا سالدیری ائتدی، روسیا علیهدارلاری ایله چیخان چاتیشمادا یارالانانلار اولدو.
کرملین قایناقلاری، اوکراینا عسگر گؤندرمه صلاحیتی آلماسینین آردیندان پوتینین، هم عسگر گؤندرمه، هم ده آمریکاداکی روس سفیرینی چکمه موضوعلارینداکی قرارینی، گلیشمهلره گؤره وئرهجگینی ائشیتدیردی.
آژانسلاری، روسیانین ایندییه قدر کیریم-ا ۶ مین عسگر گؤندردیگینی ایفاده ائدیر.
دیگر طرفدن روسیا، اوکرایندان بیر قاچقین آخینی ایله قارشی-قارشییا اولدوغونو آچیقلادی.
روس سرحد قوروما دایرهسی طرفیندن ائدیلن آچیقلامایا گؤره ، ژانویه-فوریه آیلاریندا اوکرایندان روسیایا کئچنلرین سایسی ۶۷۵ مینه چاتدی.
آچیقلامادا، اوکراینداکی کاوسون داوام ائتمهسی حالیندا، یوز مینلرله آدامین داها روسیایا قاچا بیلهجگی خبردارلیغینی بولونولدو.
قایناق: ت ر ت تورکی
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab ckb_Arab